title: I Gedé Gita Purnama Arsa Putra
text: Gita Purnama dados pamipil ring cakepan pupulan puisi “Déndang Dénpasar Nyiur Sanur”, pupulan puisi “Dénpasar miwah Donpasar”, miwah pupulan puisi “Angripta Rum”. Cakepan sané sampun kamedalang inggih punika pupulan satua cutet sareng istrinnyané sané mamurda “Smara Réka” warsa 2014. Lianan ring punika dané taler dados silih tunggil tim penulis Biografi I Wayan Beratha, Seniman Bali sané dampun kaloktah ring dura negara. Ring warsa 2016, dané ngamolihang hadiah Sastra Rancagé antuk jasanyané ring panglimbak Sastra Bali Modéren.